Nebula kriĉostrigo

La Nebula kriĉostrigo aŭ Nubarbara kriĉostrigo (Megascops marshalli) estas mezgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. Ĝi estas mezgranda kriĉostrigo loĝanta en areoj de Bolivio kaj Peruo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, and K. J. Zimmer. Version 21 June 2021. Species Lists of Birds for South American Countries and Territories. https://www.museum.lsu.edu/~Remsen/SACCCountryLists.htm retrieved June 24, 2021

Taksonomio kaj sistematiko
La Nebula kriĉostrigo estas monotipa. Ĝiaj plej proksimaj parencoj estas la Cinama kriĉostrigo (Megascops petersoni) kaj la Jungaa kriĉostrigo (M. hoyi), sed ilia preciza rilato ne estas ankoraŭ difinita.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 23a de Majo 2021. A classification of the bird species of South America. American Ornithological Society.  Alirita la 24an de Majo, 2021 La specia epiteto rememorigas Joe T. Marshall, "la nuntempa studento de noktobirdoj". Holt, D. W.; Berkley, R.; Deppe, C.; P. L. Enríquez; Petersen, J. L.; Rangel Salazar, J. L.; Segars, K. P.; Wood, K. L.; Marks, J. S. (2020). del Hoyo, J.; Elliott, A.; Sargatal, J.; Christie, D. A.; de Juana, E. (eld.). "Cloud-forest Screech-Owl (Megascops marshalli), version 1.0". Birds of the World Online. Cornell Lab of Ornithology, Ithaca, NY. doi:10.2173/bow.clfsco1.01. Alirita la 7an de Aŭgusto, 2021. 

Aspekto
La nubarbara kriĉostrigo estas 20 ĝis 23 cm longa; masklo kaj ino pezis 105 g kaj 115 g respektive. Ĝi estas inter la plej malgrandaj kriĉostrigoj. Ĝi havas ruĝecbrunan vizaĝdiskon kun nigraj randoj ĉe la flankoj, blankajn brovojn super malhelbrunaj okuloj, kaj mallongajn "orel"-tufojn. Ĝia krono kaj supraj partoj estas tre ruĝecbrunaj kun nigreca makuleco kaj sablokolora nuka "kolumo". La faldita flugilo montras linion de blankaj makuloj kaj la vosto estas strieca. Ĝia brusto estas ruĝecbruna kun malhelaj strioj kaj maldikaj vermikulecoj. Ĝia ventro estas blankeca kun malhelaj strioj kaj maldika strieco.

Distribuado kaj habitato
Oni origine supozis, ke la nubarbara kriĉostrigo troviĝas en suda kaj centra Peruo, en la departementoj Pasco, Kusko kaj Puno. Ekde 2005 ĝi estas registrita ankaŭ en norda Bolivio. Ĝi loĝas en nebularbaro, humida, muska pejzaĝo kun epifitoj, filikoj kaj densa subvegetaĵaro. Laŭ alteco ĝi varias almenaŭ de 1900 ĝis 2600 m kaj eble pli alte.

Kutimaro
Manĝado
La nubarbara kriĉostrigo manĝas en la kanopeo; oni kredas, ke ĝi estas plejparte insektovora.

Reproduktado
Tre malmulte oni scias pri la reprodukta fenologio de la nubarbaraj kriĉostrigoj. Ŝajnas, ke ili reproduktiĝas inter malfrua junio kaj aŭgusto kaj oni supozas, ke ili nestas en arbaj kavaĵoj kiel aliaj de sia genro.

Voĉo

La kanto de la nubarbara kriĉostrigo estas "kontinua serio de monotonaj huadoj" kies intenseco pliiĝas kaj poste abrupte finiĝas. Ĝi ankaŭ foje eldiras "trilecan mallongan kanton".

Statuso
La IUCN taksis la nubarbaran kriĉostrigon kiel Preskaŭ Minacata. Oni "kredas, ke ĝi havas tre malgrandan teritorion kaj tial estas tre sentema al estontaj minacoj al sia vivejo."

 Referencoj 

 "National Geographic"  Field Guide to the Birds of North America 
Handbook of the Birds of the World Vol 5, Josep del Hoyo editor, 
"National Audubon Society" The Sibley Guide to Birds, de David Allen Sibley, 
 König, C., F. Weick & J.H. Becking (2008) Owls of the World. Christopher Helm, London, 
 "Owls: A Guide to the Owls of the World" de Claus Konig, Friedhelm Welck & Jan-Hendrik Becking. Yale University Press (1999), .

 Eksteraj ligiloj 

Kategorio:Strigedoj
Kategorio:Birdoj de Peruo
Kategorio:Birdoj de Bolivio